RESOLUCIÓN do 24 de xuño de 2011, da Secretaría Xeral da Emigración, pola que se establecen as bases reguladoras do programa de bolsas destinadas aos cidadáns galegos residentes no exterior para a realización de estudos universitarios oficiais, intercambios universitarios e estudos de formación profesional en Galicia e a convocatoria para o curso académico 2011-2012.
Consellería de Presidencia, Administracións Públicas e Xustiza — III. Outras disposicións — 06/07/2011

Após a publicación do Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia, a Secretaría Xeral da Emigración configúrase como o órgano superior da Administración da comunidade autónoma ao cal lle corresponden, entre outras, as competencias en materia de desenvolvemento da Lei 4/1983, do 15 de xuño, de recoñecemento da galeguidade, as relacións coas comunidades galegas no exterior así como a confección e xestión dos programas de formación ou especialización a elas dirixidos.
Así mesmo, a disposición adicional segunda do Decreto 325/2009, do 18 de xuño, de estrutura orgánica dos órganos superiores dependentes da Presidencia da Xunta de Galicia desconcentra no secretario xeral da Emigración a competencia para a aprobación das bases, a convocatoria e a resolución das axudas e subvencións do seu respectivo ámbito de competencia.
Esta resolución abrangue a convocatoria anual e as bases reguladoras dos programas de bolsas destinadas aos cidadáns galegos residentes no exterior para a realización de estudos universitarios oficiais, de intercambios universitarios e estudos de formación profesional durante un curso académico.
O primeiro dos programas convocados pretende que os estudantes residentes no estranxeiro poidan realizar estudos universitarios presenciais conducentes á obtención do título de grao, licenciado, enxeñeiro, arquitecto, diplomado, mestre, enxeñeiro técnico ou arquitecto técnico. Búscase que estes mozos e mozas poidan formarse no eido cultural e educativo galego, dentro das súas institucións académicas, para que posteriormente desenvolvan o seu labor profesional, ao mesmo tempo que se contribúe ao fortalecemento das súas orixes galegas.
O segundo programa de bolsas está dirixido a axudar a sufragar os gastos derivados da realización de estudos oficiais conducentes á obtención do título de máster universitario.
O terceiro programa de bolsas busca favorecer a mobilidade de estudantes galegos ou fillos de emigrantes galegos que residen en países extracomunitarios, posibilitando que a través dos convenios asinados entre as universidades dos seus países e as correspondentes do Sistema Universitario de Galicia (SUG), poidan cursar parte dos seus estudos universitarios en Galicia. Esta acción posibilitará o mantemento dos vínculos dos mozos galegos ou descendentes de galegos que residen no exterior coa realidade desta comunidade autónoma.
O cuarto programa de bolsas ten por finalidade preparar os alumnos para a actividade nun campo profesional e facilitar a súa adaptación ás modificacións laborais que poden producirse ao longo da súa vida, así como contribuír ao seu desenvolvemento persoal, a través de estudos de formación profesional de grao superior.
Para acadar a finalidade pretendida, nos tres primeiros programas cóntase coa colaboración da Secretaría Xeral de Universidades da Consellería de Educación e Ordenación Universitaria que participa no programa da selección dos beneficiarios a través da súa presenza na comisión seleccionadora dos expedientes, e pon de manifesto a súa intención de contribuír ao financiamento de estudos universitarios nas universidades do Sistema Universitario de Galicia dos galegos residentes no exterior.
Así pois, a Secretaría Xeral da Emigración pretende fomentar a especialización académica, a profesionalización e a iniciación á investigación dos galegos residentes no estranxeiro, tendo en conta a oferta de estudos que proporcionen as universidades que comprenden o Sistema Universitario de Galicia, e os centros públicos de formación profesional.
En virtude do exposto, e de conformidade co disposto na Lei 9/2007, do 13 de xuño, de subvencións de Galicia; o Decreto 11/2009, do 29 de xaneiro, polo que se aproba o Regulamento da Lei 9/2007; na Lei 38/2003, do 17 de novembro, xeral de subvencións, naqueles preceptos que sexan básicos, e na Lei 30/1992, do 26 de novembro, de réxime xurídico das administracións públicas e do procedemento administrativo común e na normativa que a desenvolve, logo do informe da Asesoría Xurídica e da Intervención Delegada deste órgano,
Artigo 1.
Convocatoria e bases reguladoras
.
1. Esta resolución ten por obxecto aprobar as bases polas cales se rexerá a concesión de bolsas de nova adxudicación ou a súa prórroga, para a realización de estudos presenciais universitarios, de intercambios universitarios ou estudos de formación profesional de carácter oficial en centros públicos ou privados de Galicia a través dos seguintes programas:
Programa 1. Bolsas para a realización de estudos universitarios de carácter oficial e validez en todo o territorio nacional conducentes á obtención do título de grao, licenciado, enxeñeiro, arquitecto, diplomado, mestre, enxeñeiro técnico ou arquitecto técnico.
Programa 2. Bolsas para a realización de estudos conducentes á obtención do título de máster universitario.
Programa 3. Bolsas de intercambio para a realización de ensinanzas universitarias en calquera das tres universidades de Galicia que teñan asinados convenios con universidades de países extracomunitarios.
Programa 4. Bolsas para a realización de estudos de formación profesional de grao superior en centros docentes públicos, centros privados da Comunidade Autónoma de Galicia que teñan estas ensinanzas concertadas.
As ditas bolsas terán como finalidade axudar a sufragar parte dos gastos académicos derivados dos estudos (incluídas as taxas académicas correspondentes aos estudos elixidos), da estadía, manutención e da viaxe de ida e volta entre o lugar de residencia no estranxeiro e a Comunidade Autónoma de Galicia.
2. Así mesmo, por medio desta resolución, apróbase a convocatoria das devanditas bolsas para o curso 2011-2012.
Artigo 2.
Réxime de concesión
.
O procedemento de concesión destas bolsas realizarase en réxime de concorrencia competitiva, mediante a comparación e avaliación dos méritos achegados polos solicitantes co fin de establecer una prelación entre estes, de acordo cos criterios de valoración que se establecen e respectando os principios de obxectividade, igualdade e non discriminación.
Artigo 3.
Solicitudes, prazo de presentación e resolución
.
1. O modelo oficial de solicitude que se publica como anexo a esta resolución, atópase á disposición dos interesados nas dependencias da Secretaría Xeral da Emigración, e no enderezo da internet www.galiciaaberta.com.
A solicitude presentarase, xunto coa documentación correspondente, ben no rexistro xeral da Secretaría Xeral da Emigración ou ben por calquera das formas previstas no artigo 38.4 da Lei 30/1992, do 26 de novembro, de réxime xurídico das administracións públicas e de procedemento administrativo común (entre os que figuran as delegación da xunta de Galicia en Bos Aires e Montevideo).
Se a solicitude é presentada por correo, remitirase á Secretaría Xeral da Emigración, rúa dos Basquiños n.º 2, 15704 Santiago de Compostela (A Coruña), España.
Igualmente, as solicitudes poderán presentarse nas representacións diplomáticas e oficinas consulares de España no estranxeiro.
2. O prazo de presentación de solicitudes será dun mes contado a partir do día seguinte ao da publicación desta resolución no DOG.
No suposto de que a solicitude de concesión non reúna os requisitos exixidos ou a documentación presentada fose incompleta, a Secretaría Xeral da Emigración publicará na páxina web www.galiciaaberta.com e www.edu.xunta.es a relación de interesados que deberán emendar a súa solicitude, para que no prazo de 10 días corrixan a falta en que incorran ou acheguen os documentos preceptivos, indicándose que se non o fan se lles terá por desistido das súas peticións de conformidade co disposto no artigo 71, logo da resolución ditada nos termos previstos no artigo 42 da Lei 30/1992, de réxime xurídico das administracións públicas e de procedemento administrativo común.
Se por causas non imputables ao interesado non se poden presentar no prazo sinalado algunha da documentación ou o xustificante de carácter académico requirido, poderase admitir a súa substitución por unha declaración responsable do solicitante. Neste caso, e con anterioridade á proposta de resolución de concesión da subvención, a Secretaría Xeral da Emigración requirirá a presentación nun prazo de 10 días da documentación que acredite a realidade dos datos contidos na citada declaración.
3. O prazo máximo para resolver este procedemento será de tres meses contado desde o remate do prazo de presentación de solicitudes. Transcorrido este prazo sen que se notifique a resolución expresa, os interesados poderán entender desestimada a súa solicitude, de acordo co establecido no artigo 23.5 da Lei 9/2007, do 13 de xuño, de subvencións de Galicia.
Artigo 4.
Orzamento
.
Esta convocatoria ten carácter plurianual e para a concesión destas bolsas destinarase un total de 209.000 €, con cargo a aplicación orzamentaria 04.50.312C.480.0- Accións políticas migratorias dos orzamentos xerais da Comunidade Autónoma de Galicia para os anos 2011 e 2012, distribuídos entre os programas convocados do seguinte xeito:
1. Para a concesión das bolsas previstas no Programa 1 destinarase un total de 80.000 €, de acordo coa seguinte distribución: 58.400 € para o ano 2011 e 21.600 € para o ano 2012.
2. Para a concesión das bolsas previstas no Programa 2 destinarase un total de 82.000 €. de acordo coa seguinte distribución: 60.400 € para o ano 2011 e 21.600 € para o ano 2012.
3. Para a concesión das bolsas previstas no Programa 3 destinarase un total de 35.000 € de acordo coa seguinte distribución: 15.000 € para o ano 2011 e 20.000 € para o ano 2012.
Do crédito asignado inicialmente a este Programa 3 destinarase o 60% (21.000 €) nas solicitudes para cursar un curso académico completo e o 40% (14.000 €) será para as solicitudes para cursar estudos dun cuadrimestre (ata seis meses).
4. Para a concesión das bolsas previstas no Programa 4 destinaranse un total de 12.000 € de acordo coa seguinte distribución: 70% (9.000 €) para o ano 2011 e o 30% restante (3.000 €) para o ano 2012.
O crédito asignado inicialmente a cada programa poderá ser ampliado en función do previsto no artigo 30.2 do mencionado Decreto 11/2009 que desenvolve a Lei 9/2007, de subvencións de Galicia, logo da correspondente declaración de dispoñibilidade de crédito ou aprobación da modificación orzamentaria. Tal incremento publicarase nos mesmos medios que a convocatoria, sen que tal publicidade implique a apertura de novo prazo para presentar novas solicitudes nin o inicio de novo cómputo de prazo para resolver.
Do mesmo xeito, o crédito, poderá ser modificado en función das necesidades orzamentarias e/ou redistribuído internamente en cada programa ou entre os distintos programas previstos en función das solicitudes de bolsas presentadas.
Artigo 5.
Contía das axudas
.
Cada bolsa concedida dentro dos Programas 1, 2 e 3 (estudos universitarios, máster universitario e intercambio) estará integrada polos seguintes conceptos:
Cada bolsa concedida dentro do Programa 4 (realización de ciclos superiores de formación profesional) estará integrada polos seguintes conceptos:
Poderanse conceder axudas coa contía máxima prevista nos puntos anteriores a aquelas solicitudes admitidas que reúnan os requisitos previstos, no caso de non esgotar o crédito previsto na convocatoria.
As bolsas que se perciban a través destes programas para cursar estudos regrados, tanto en España como no estranxeiro, en todos os niveis e graos do sistema educativo están exentas de tributar segundo o establecido no artigo 7 da Lei 35/2006, do 28 de novembro, do imposto sobre a renda das persoas físicas e de modificación parcial das leis dos impostos sobre sociedades, sobre a renda de non residentes e sobre patrimonio e o artigo 14 do Real decreto lexislativo 5/2004, do 5 de marzo, polo que se aproba o texto refundido da Lei do imposto sobre a renda de non-residentes.
Artigo 6.
Desenvolvemento e aplicación
.
O secretario xeral da Emigración poderá ditar todas as resolucións que sexan precisas para o desenvolvemento e aplicación desta convocatoria e das súas bases reguladoras.
Artigo 7.
Réxime de recursos
.
Contra esta resolución, que é definitiva en vía administrativa, cabe interpoñer potestativamente recurso de reposición ante o mesmo órgano que a ditou, no prazo dun mes contado a partir do día seguinte ao da súa publicación no
Diario Oficial de Galicia
.
Así mesmo, poderá interpoñerse recurso contencioso administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da publicación, de acordo co establecido na Lei 29/1998, do 13 de xullo, da xurisdición contencioso-administrativa.
Santiago de Compostela, 24 de xuño de 2011.
Artigo 1.
Obxecto
.
Esta resolución ten por obxecto fixar as bases reguladoras de bolsas para a realización de estudos en calquera universidade do Sistema Universitario de Galicia (SUG), de intercambios universitarios ou estudos de formación profesional en centros de ensino públicos ou privados concertados para emigrantes galegos residentes no exterior e os seus descendentes ata o segundo grao de consanguinidade a través dos seguintes programas:
1. Programa 1: bolsas para a realización de estudos universitarios de carácter oficial e validez en todo o territorio nacional conducentes á obtención do título de grao, licenciado, enxeñeiro, arquitecto, diplomado, mestre, enxeñeiro técnico ou arquitecto técnico.
2. Programa 2: bolsas para a realización de estudos conducentes á obtención do título de máster universitario.
3. Programa 3: bolsas de intercambio para a realización de ensinanzas universitarias en calquera das tres universidades de Galicia que teñan asinados convenios con universidades de países extracomunitarios.
4. Programa 4: bolsas para a realización de estudos de formación profesional de grao superior en centros docentes públicos, centros privados da Comunidade Autónoma de Galicia que teñan estas ensinanzas concertadas.
Artigo 2.
Beneficiarios
.
Poderán solicitar estas axudas os emigrantes galegos residentes no exterior, e os seus descendentes ata o segundo grao de consanguinidade de emigrantes nados ou que residisen un mínimo de dez anos en Galicia, así como solicitantes de prórroga de bolsas concedidas en convocatorias anteriores, que cumpran os requisitos contidos en cada un dos programas que contén esta resolución.
Artigo 3.
Documentación xeral
.
Ademais da documentación prevista para cada un dos catro programas na súa sección correspondente, os solicitantes deberán achegar, xunto coa solicitude, a seguinte documentación:
a) Para os solicitantes que posúan a nacionalidade española e estean en posesión do documento nacional de identidade, autorización expresa á Secretaría Xeral da Emigración para a verificación dos datos de identidade. Para o resto, pasaporte en vigor ou doutro documento acreditativo da identidade e nacionalidade do solicitante.
b) Documentación xustificativa que acredite a súa condición de galego ou ascendencia galega e o cumprimento dos requisitos exixidos na convocatoria. Os solicitantes que fosen beneficiarios do programa de bolsas en anteriores convocatorias e soliciten a prórroga non terán que presentar esta documentación.
c) Acreditación da residencia no estranxeiro do solicitante da bolsa mediante o correspondente certificado de inscrición no Rexistro de Matrícula Consular correspondente á demarcación en que teña o seu domicilio. No caso de non posuír a nacionalidade española, o solicitante deberá achegar a documentación oficial que acredite a súa residencia no estranxeiro.
As persoas que soliciten unha prórroga da bolsa concedida en convocatorias anteriores, deberán acreditar a residencia no estranxeiro da súa unidade económica familiar mediante a presentación dos correspondentes certificados de inscrición no Rexistro de Matrícula Consular.
Todas as certificacións presentadas deberán ser expedidas con data posterior á de publicación desta convocatoria.
d) Declaración de que o solicitante non ten concedidas, para os mesmos estudos para os que se solicita a bolsa, outras axudas ou subvencións das distintas administracións públicas competentes ou calquera dos seus organismos, entes ou sociedades (anexo VI).
e) Declaración de non estar incurso o solicitante en prohibición para obter a condición de beneficiario de subvención (anexo VII).
f) Declaración responsable de non ter débedas pendentes coa Administración tributaria estatal e autonómica, así como coa Seguridade Social (anexo VIII).
g) Declaración do compromiso de utilización da lingua galega en todas as actividades para as cales se solicita a axuda, se é o caso (anexo IX).
Todos os documentos que se acheguen deberán ser oficiais e estar expedidos polas autoridades competentes, de acordo co ordenamento xurídico do país de que se trate. Así mesmo, deberán vir acompañados da súa tradución se están nun idioma distinto ao castelán ou galego.
Sección 1.ª Programa 1: bases reguladoras para a concesión de bolsas para a realización de estudos universitarios de carácter oficial e validez en todo o territorio nacional en calquera das tres universidades de Galicia.
Artigo 4.
Obxecto
.
Esta sección ten por obxecto establecer as bases para as solicitudes de bolsas de nova adxudicación ou a súa prórroga, para a realización de estudos universitarios presenciais conducentes á obtención do título de grao, licenciado, enxeñeiro, arquitecto, diplomado, mestre, enxeñeiro técnico ou arquitecto técnico en calquera das tres universidades galegas.
As ditas bolsas terán como finalidade axudar a sufragar parte dos gastos académicos derivados dos estudos (incluídas as taxas académicas correspondentes aos estudos elixidos), da estadía, manutención e da viaxe de ida e volta entre o lugar de residencia no estranxeiro e a Comunidade Autónoma de Galicia. Soamente se concederán axudas para a realización de estudos conducentes á consecución dunha primeira titulación universitaria.
Artigo 5.
Requisitos dos solicitantes
.
1. Residencia no estranxeiro do solicitante da bolsa.
2. No caso de solicitar unha prórroga da bolsa concedida na última convocatoria, o solicitante deberá acreditar a residencia da súa unidade económica familiar no estranxeiro e ter superados o 75% das materias ou créditos en que estivo matriculado no curso anterior para o cal se lle concedeu a axuda, incluíndo o proxecto fin de carreira. Tamén se considerará como prórroga da bolsa aquelas solicitadas para a continuación dos estudos que deran lugar a unha anterior concesión, sempre e cando se superase o 75% dos créditos en que estivo matriculado no ano da concesión.
3. Estar admitido para cursar estudos presenciais conducentes á obtención dun título de grao, licenciado, enxeñeiro, arquitecto, diplomado, mestre, enxeñeiro técnico ou arquitecto técnico durante o curso que se inicia no ano da convocatoria, na Universidade de Santiago de Compostela, A Coruña ou Vigo. Os beneficiarios das bolsas deberán estar matriculados en, como mínimo, 50 créditos, incluído neles o proxecto fin de carreira. En ningún caso entrarán a formar parte dos mínimos a que se refire o punto anterior, créditos correspondentes a distintas especialidades.
Artigo 6.
Documentación
.
Os solicitantes das bolsas deberán achegar, ademais da documentación prevista no artigo 3 das bases, a seguinte documentación:
1. Solicitude segundo o modelo normalizado (anexo II).
2. Documentación xustificativa da súa admisión nos estudos para os cales se solicita a bolsa, expedida pola universidade correspondente. No caso de solicitar unha prórroga da bolsa concedida en convocatorias anteriores, a documentación presentada deberá acreditar que o solicitante da bolsa ten superados o 75% dos créditos en que estivo matriculado no último curso ou, de ser o caso, no curso para o cal lle foi concedida.
3. Para as axudas de nova adxudicación, certificación académica que acredite os estudos realizados polo solicitante, en que figuren a duración, materias cursadas e cualificacións obtidas, así como a escala de notas aplicada polo centro onde se realizaron os estudos.
Todos os documentos que se acheguen deberán ser oficiais e estar expedidos polas autoridades competentes, de acordo co ordenamento xurídico do país de que se trate. Así mesmo, deberán vir acompañados da súa tradución se están nun idioma distinto ao castelán ou galego.
Artigo 7.
Comisión seleccionadora
.
A selección dos candidatos será efectuada por unha comisión seleccionadora, integrada por:
Esta comisión axustarase no seu funcionamento ao previsto no capítulo II do título II da Lei 30/1992, de réxime xurídico das administracións públicas e de procedemento administrativo común.
Sección 2.ª Programa 2: bases reguladoras para a concesión de bolsas para a realización de estudos conducentes á obtención do título de máster universitario en calquera das tres universidades de Galicia.
Artigo 8.
Obxecto
.
Esta sección ten por obxecto establecer as bases para solicitar bolsas de nova adxudicación, ou a súa prórroga, para a realización de estudos conducentes á obtención do título de máster universitario nalgunha das universidades do Sistema Universitario de Galicia (SUG). Soamente se concederán axudas para a realización dun único máster universitario no SUG.
As ditas bolsas terán como finalidade axudar a sufragar parte dos gastos académicos derivados dos estudos (incluídas as taxas académicas correspondentes aos estudos elixidos), da estadía, manutención e da viaxe de ida e volta entre o lugar de residencia no estranxeiro e a Comunidade Autónoma de Galicia.
Artigo 9.
Requisitos dos beneficiarios.
1. Residencia no estranxeiro do solicitante da bolsa.
2. Ter obtido o seu título universitario dentro dos últimos cinco anos contados desde o día da publicación da convocatoria.
3. No caso de solicitar unha prórroga da bolsa concedida en convocatorias anteriores, o solicitante deberá acreditar ter superados o 75% dos créditos en que estivo matriculado no último curso ou, se é o caso, ter obtido o título de grao, licenciado, enxeñeiro ou arquitecto.
4. Estar admitido no curso que se inicia no ano da convocatoria nun programa de curso completo de máster universitario autorizado pola Xunta de Galicia e impartido nalgunha das universidades de Santiago de Compostela, A Coruña ou Vigo. No caso de solicitar prórroga da bolsa non entrarán a formar parte dos mínimos a que se refire o punto anterior, créditos correspondentes a distintas especialidades. Tamén se poderán conceder axudas para rematar os estudos de máster en que os créditos necesarios para a obtención do título de máster excedan os previstos para os programas de curso completo. Neste caso a contía da axuda adaptarase ao número de créditos que se van realizar.
Artigo 10.
Documentación
.
Os solicitantes das bolsas deberán achegar, ademais da documentación prevista no artigo 3 das bases, a seguinte documentación:
1. Solicitude segundo o modelo normalizado (anexo III).
2. Documento acreditativo de estar admitido no curso obxecto da convocatoria nun dos máster universitarios autorizados pola Xunta de Galicia e impartidos en calquera das universidades de Santiago de Compostela, A Coruña e Vigo, con indicación expresa dos créditos que se van realizar. No caso de solicitar unha prórroga da bolsa concedida en convocatorias anteriores, a documentación presentada deberá acreditar a continuidade nos estudos realizados, e ter superados o 75% dos créditos en que estivo matriculado no curso en que obtivo a bolsa ou, de ser o caso, o título oficial obtido.
3. Para as solicitudes de nova adxudicación, certificación académica que acredite os estudos universitarios realizados polo solicitante, en que figure a duración, materias cursadas e cualificacións obtidas, así como a escala de notas aplicada polo centro onde se realizaron os estudos.
Todos os documentos que se acheguen deberán ser oficiais e estar expedidos polas autoridades competentes, de acordo co ordenamento xurídico do país de que se trate. Así mesmo, deberán vir acompañados da súa tradución se están nun idioma distinto ao castelán ou galego.
Artigo 11.
Comisión seleccionadora
.
A selección dos candidatos será efectuada por unha comisión seleccionadora, integrada por:
Esta comisión axustarase no seu funcionamento ao previsto no capítulo II do título II da Lei 30/1992, de réxime xurídico das administracións públicas e de procedemento administrativo común.
Sección 3.ª Programa 3: bases reguladoras para a concesión de bolsas de intercambio para a realización de ensinanzas universitarias en calquera das tres universidades de Galicia que teñan asinados convenios con universidades de países extracomunitarios.
Artigo 12.
Obxecto
.
Esta sección ten por obxecto establecer as bases para solicitar bolsas para a realización de estudos presenciais conducentes á obtención dun título de grao, licenciado, enxeñeiro, arquitecto, diplomado, mestre, enxeñeiro técnico ou arquitecto técnico nalgunha das universidades do SUG.
As ditas bolsas terán como finalidade axudar a sufragar parte dos gastos académicos derivados dos estudos, da estadía, manutención e da viaxe de ida e volta entre o lugar de residencia no estranxeiro e a Comunidade Autónoma de Galicia.
Artigo 13.
Requisitos dos beneficiarios.
1. Residencia no estranxeiro do solicitante da bolsa nun país extracomunitario.
2. Estar admitido para cursar estudos presenciais a tempo completo, por un período mínimo dun cuadrimestre (ata 6 meses) 20 créditos como mínimo, ou dun curso académico, 45 créditos como mínimo, en calquera das tres universidades de Galicia que teña subscritos convenios de mobilidade coas correspondentes universidades de países extracomunitarios. En ningún caso entrarán a formar parte dos mínimos a que se refire o punto anterior, créditos correspondentes a distintas especialidades.
3. Non ser ou ter sido beneficiario doutras axudas de mobilidade convocadas por outras entidades públicas ou privadas para o mesmo fin.
Artigo 14.
Documentación
.
Os solicitantes das bolsas deberán achegar, ademais da documentación prevista no artigo 3 das bases, a seguinte documentación:
1. Solicitude segundo o modelo normalizado (anexo IV).
2. Documentación xustificativa da súa admisión nos estudos para os cales se solicita a bolsa, expedida pola universidade do Sistema Universitario de Galicia correspondente.
3. Certificación académica que acredite os estudos realizados polo solicitante, en que figuren a duración, materias cursadas e cualificacións obtidas, así como a escala de notas aplicada polo centro onde se realizaron os estudos.
Todos os documentos que se acheguen deberán ser oficiais e estar expedidos polas autoridades competentes, de acordo co ordenamento xurídico do país de que se trate. Así mesmo, deberán vir acompañados da súa tradución se están nun idioma distinto ao castelán ou galego.
Artigo 15.
Comisión seleccionadora
.
A selección dos candidatos será efectuada por unha comisión seleccionadora, integrada por:
Esta comisión axustarase no seu funcionamento ao previsto no capítulo II do título II da Lei 30/1992, de réxime xurídico das administracións públicas e de procedemento administrativo común.
Sección 4.ª Programa 4: bolsas para a realización de estudos de formación profesional de grao superior en centros docentes públicos, centros privados da Comunidade Autónoma de Galicia que teñan estas ensinanzas concertadas.
Artigo 16.
Obxecto
.
Esta sección ten por obxecto establecer as bases para a solicitude de bolsas para a realización de estudos de formación profesional de grao superior en centros docentes públicos ou privados da Comunidade Autónoma de Galicia que teñan estas ensinanzas concertadas.
As ditas bolsas terán como finalidade axudar a sufragar parte dos gastos académicos derivados dos estudos, da estadía, manutención e da viaxe de ida e volta entre o lugar de residencia no estranxeiro e a Comunidade Autónoma de Galicia.
Artigo 17.
Requisitos dos beneficiarios.
1. Residencia no estranxeiro do solicitante da bolsa.
2. Estar matriculado no curso que se inicia no ano da convocatoria nalgún ciclo formativo de grao superior nun centro docente público ou centro privado da Comunidade Autónoma de Galicia que teñan estas ensinanzas concertadas.
Artigo18.
Documentación
.
Os solicitantes das bolsas deberán achegar, ademais da documentación prevista no artigo 3 das bases, a seguinte documentación:
1. Solicitude segundo o modelo normalizado (anexo V).
2. Xustificante de solicitude de matrícula ou de estar matriculado para o curso que se inicia no ano da convocatoria nalgún centro docente público ou centro privado da Comunidade Autónoma de Galicia que teñan estas ensinanzas concertadas.
3. Certificación académica que acredite os estudos realizados polo solicitante, en que figuren a duración, materias cursadas e cualificacións obtidas, así como a escala de notas aplicada polo centro onde se realizaron os estudos.
Todos os documentos que se acheguen deberán ser oficiais e estar expedidos polas autoridades competentes, de acordo co ordenamento xurídico do país de que se trate. Así mesmo, deberán vir acompañados da súa tradución se están nun idioma distinto ao castelán ou galego.
Artigo 19.
Comisión seleccionadora
.
A selección dos candidatos será efectuada por unha comisión seleccionadora, integrada por:
Esta comisión axustarase no seu funcionamento ao previsto no capítulo II do título II da Lei 30/1992, de réxime xurídico das administracións públicas e de procedemento administrativo común.
Sección 5.ª Procedemento, réxime de concesión e recursos.
Artigo 20.
Réxime de concesión e criterios de selección
.
O procedemento de concesión das axudas convocadas ao abeiro destas bases realizarase en réxime de concorrencia competitiva.
Como criterios obxectivos de avaliación teranse en conta os seguintes criterios por orde preferente:
a) As solicitudes de prórroga de bolsas concedidas en convocatorias anteriores.
b) O maior grao de vinculación do solicitante con Galicia (1.º natural; 2.º fillo; 3.º neto). Para a determinación da orde de adxudicación aplicaranse os seguintes criterios:
1. O expediente académico do interesado en función das materias aprobadas e as súas cualificacións, valorarase ata un máximo de 9 puntos. No caso daqueles expedientes que teñan a mesma cualificación, terán prioridade os correspondentes ás ensinanzas técnicas que teñan correspondencia coas do Sistema Universitario de Galicia (SUG).
2. O emprego da lingua galega na realización das actividades para as cales se solicita a axuda valorarase ata un máximo de 1 punto (anexo X).
Artigo 21.
Ordenación, instrución e resolución do procedemento de concesión
.
1. A ordenación e instrución do procedemento estará a cargo da Subdirección Xeral de Programas Sociais da Secretaría Xeral da Emigración.
A selección dos candidatos para cada un dos programas convocados, tanto para a concesión de bolsas de nova adxudicación como para a prórroga das bolsas concedidas en convocatorias anteriores, será efectuada polas comisións seleccionadoras reguladas nestas bases, segundo os criterios establecidos no artigo anterior. As comisións seleccionadoras, unha vez analizadas as solicitudes e a documentación presentada, emitirán os informes en que se concrete o resultado da avaliación efectuada.
O órgano instrutor, á vista dos informes das comisións seleccionadoras, formulará as propostas de resolución definitiva.
2. As resolucións ditadas polo secretario xeral da Emigración para cada un dos programas convocados, tanto para a concesión de bolsas de nova adxudicación como para a prórroga das bolsas concedidas en convocatorias anteriores, serán motivadas e publicadas no
Diario Oficial de Galicia
. Nas resolucións constará de maneira expresa a lista de suplentes e a/s causa/s de desestimación.
A convocatoria poderá declararse deserta total ou parcialmente.
Publicadas as resolucións, os interesados propostos como beneficiarios disporán dun prazo de 10 días para a súa aceptación. Transcorrido ese prazo sen que se produza manifestación expresa, a axuda entenderase tacitamente aceptada.
Ademais, e de conformidade co artigo 13.4 da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral da Emigración publicará na súa páxina web www.galiciaaberta.com a relación dos beneficiarios e o importe das axudas concedidas, polo que a presentación da solicitude leva implícita a autorización para o tratamento necesario dos datos dos beneficiarios e da súa publicación na citada páxina web.
3. As resolucións que se diten neste procedemento esgotan a vía administrativa, e contra elas cabe interpoñer potestativamente recurso de reposición ante o mesmo órgano que a ditou, no prazo dun mes contado a partir do día seguinte ao da publicación no
Diario Oficial de Galicia
ou no prazo de tres meses contados a partir do día seguinte a aquel en que se entenda producido o acto presunto, no caso de solicitudes desestimadas por silencio administrativo, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
4. Así mesmo, poderá interpoñerse recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da publicación no
Diario Oficial de Galicia
, no caso de resolución expresa, ou no prazo de seis meses contados a partir do día seguinte a aquel en que se entenda producido o acto presunto, de acordo co establecido na Lei 29/1998, do 13 de xullo, da xurisdición contencioso-administrativa.
Artigo 22.
Xustificación e pagamento da bolsa
.
O bolseiro comprométese a cumprir todas as condicións recollidas nestas bases mediante a presentación da seguinte documentación que deberá remitir á secretaría xeral no prazo de 30 días contados desde o día seguinte ao da publicación da resolución de concesión das bolsas no portal da Secretaría Xeral da Emigración www.galiciaaberta.com:
a) Xustificante orixinal ou debidamente compulsado que acredite a realización da matrícula dos estudos que se vaian realizar. No documento deberá figurar o selo da entidade bancaria xustificativo do pagamento realizado.
b) No caso de concesión de axuda para viaxe, deberase achegar documentación xustificativa que acredite a realización da viaxe.
c) Certificación orixinal do número de conta bancaria da que o solicitante da bolsa sexa titular. No número da conta constará o código conta cliente, comprensivo dos códigos que identifican o banco, a oficina, o díxito de control e o número da conta en que se aboará o importe da bolsa. En todo caso, o domicilio social da sucursal da entidade bancaria, deberá estar radicada na Comunidade Autónoma de Galicia.
d) Enderezo para efecto de notificacións e teléfono de contacto en Galicia (anexo X).
e) Declaración responsable de non ter débedas pendentes coa Administración tributaria estatal e autonómica, así como coa Seguridade Social (anexo VIII).
Transcorrido este prazo sen que se presente a citada documentación, considerarase que o interesado renuncia á bolsa concedida. Neste caso, ditarase a oportuna resolución nos termos do artigo 42.1 da Lei 30/1992, do 26 de novembro, de réxime xurídico das administracións públicas e do procedemento administrativo común. Así mesmo, as renuncias que se produzan poderán ser substituídas de acordo coa lista de suplentes, se é o caso, publicada xunto á resolución a que se fai referencia no artigo 19.3.
No caso dos beneficiarios do Programa 3, bolsas de intercambio para a realización de ensinanzas universitarias en calquera das tres universidades galegas, se por causas non imputables ao interesado non se puider presentar algunha da documentación solicitada, poderase admitir a súa substitución por unha declaración responsable do solicitante. En todo caso, a devandita documentación deberá ser presentada no momento da súa chegada a Galicia e antes do inicio do curso para o que se solicitou a axuda.
Unha vez presentada a documentación xustificativa, a Secretaría Xeral da Emigración procederá ao aboamento do 70% do importe da bolsa concedida mediante transferencia bancaria.
O último pagamento, correspondente ao 30% restante, farase efectivo de xeito similar despois de que o bolseiro presente na Secretaría Xeral da Emigración, antes do 30 de setembro do ano posterior ao da convocatoria, a seguinte documentación:
a) No caso do Programa 1 e 2 e 3, certificación académica dos estudos realizados durante o desfrute da bolsa ou informe do titor, director ou coordinador do intercambio en relación co cumprimento das súas obrigas como bolseiro durante os meses de duración da bolsa. En todo caso, será imprescindible para ter dereito ao pagamento do 30% restante da bolsa, ter aprobado, cando menos, o 50% dos créditos matriculados para a concesión desta.
b) No caso do Programa 4, os beneficiarios das bolsas deberán presentar unha certificación que acredite que seguiron a avaliación continua cando menos no 70% dos módulos do ciclo durante o curso para o que fose convocada a axuda e ter aprobado, polo menos, o 50% dos módulos do ciclo.
c) Declaración xurada de que non ten concedidas outras bolsas ou axudas financiadas con fondos públicos ou privados.
Todos os alumnos estarán obrigados a presentar a documentación relacionada anteriormente para o pagamento do 30% restante. Aqueles alumnos que non a presenten, estarán incumprindo as súas obrigas como bolseiro e polo tanto deberán proceder á devolución da totalidade da bolsa percibida, xunto cos xuros de demora correspondentes, de conformidade co artigo 21.3 desta resolución.
Artigo 23.
Obrigas dos bolseiros
.
1. Con carácter xeral, os adxudicatarios das bolsas convocadas por medio desta resolución quedan obrigados a someterse aos requisitos legais e regulamentarios que recolla a normativa xeral de aplicación ás axudas e subvencións da Xunta de Galicia, en concreto as recollidas no artigo11 da Lei 9/2007, do 13 de xuño, de subvencións de Galicia e no Decreto 11/2009, do 8 de xaneiro, polo que se aproba o regulamento que a desenvolve.
2. Así mesmo, os adxudicatarios están obrigados a:
a) Incorporarse en Galicia ao comezo do curso académico para o que se lle concedeu a axuda ou, de non ser posible, o 15 de decembro do ano en que se inicia o curso como data límite. Os alumnos do Programa 3, intercambio, están obrigados a incorporarse en Galicia ao comezo dos seus correspondentes períodos de estudo.
b) Residir durante o curso académico completo na Comunidade Autónoma de Galicia e comunicar á Secretaría Xeral da Emigración os cambios de enderezo que realice o beneficiario. Os alumnos participantes no Programa 3 para a modalidade dun cuadrimestre (ata 6 meses), estarán obrigados a residir en Galicia mentres dure o período lectivo.
c) Comunicar por escrito a renuncia á bolsa no caso de producirse unha causa que determine a dita renuncia.
d) Os estudantes estranxeiros que non posúan algún tipo de cobertura sanitaria durante o tempo que dure a súa estadía por estudos nas universidades de Galicia deberán subscribir unha póliza de seguro de asistencia sanitaria privada.
e) O solicitante presta o seu consentimento para incluír e facer públicos, no rexistro público de axudas, subvencións e convenios e no rexistro público de sancións, creados nos artigo 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, os datos relevantes referidos ás axudas e subvencións recibidas, así como ás sancións impostas.
Os datos referidos integrarán un ficheiro cuxo responsable será a Consellería de Economía e Facenda, ante quen se poderán exercer os dereitos de acceso, rectificación, cancelación e oposición.
Salvo nos casos sinalados no artigo 9.4 do Decreto 132/2006, do 27 de xullo, polo que se regulan os rexistro públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a non autorización da obtención de datos, ou a súa publicidade, poderá dar lugar á exclusión do proceso de participación para obter as axudas ou subvencións ou, se procede, ao reintegro do importe concedido. Así mesmo, o solicitante autoriza a Secretaría Xeral da Emigración a cesión de datos a aqueles organismos da Administración xeral do Estado con competencias similares na materia co fin do exercicio das funcións que lle son propias.
f) Todos os trámites académicos necesarios para matricularse nos estudos elixidos deberán ser realizados directamente polos propios solicitantes.
3. No caso de renuncia ou incumprimento das súas obrigas, o bolseiro deberá proceder ao reintegro das cantidades xa percibidas, xunto cos xuros de demora que lle correspondan en cada caso.
Artigo 24.
Incompatibilidades, seguimento, modificación da resolución de concesión e revogación
.
1. Estas bolsas son incompatibles con outras bolsas ou axudas financiadas con fondos públicos ou privados agás con aquelas destinadas a cubrir algunha das accións formativas que o solicitante vai realizar segundo os seus estudos (asistencia a reunións, congresos, seminarios, cursos de especialización ou estadías noutros centros para aprender ou intercambiar técnicas de investigación).
2. A Secretaría Xeral da Emigración levará a cabo a función de control, avaliación e seguimento das bolsas concedidas ao amparo desta resolución. Para realizar as devanditas funcións poderán utilizarse cantos medios estean á disposición da Secretaría Xeral da Emigración para comprobar os requisitos exixidos nesta resolución e demais normas vixentes que resulten de aplicación, para o cal os beneficiarios das axudas reguladas nesta resolución prestarán toda a colaboración que lles sexa requirida.
3. Os adxudicatarios das bolsas quedan obrigados a comunicarlle á Secretaría Xeral da Emigración, no momento en que se produza, calquera alteración dos requisitos exixidos na convocatoria ou de circunstancias sobrevidas que impidan ou dificulten a realización dos estudos; poderá a secretaría xeral adoptar a resolución de modificación da concesión que corresponda.
Así mesmo, estarán na obriga de prestaren colaboración e facilitaren canta documentación lles sexa requirida no exercicio das funcións de control que lle corresponden á Intervención Xeral da Comunidade Autónoma, así como ao Consello de Contas e Tribunal de Contas, no exercicio da súa función de fiscalización e control do destino destas axudas.
4. Procederase ao reintegro, total ou parcial, da cantidade percibida cos xuros de mora devengados desde o momento do seu pagamento nos casos sinalados no artigo 33 da Lei 9/2007, do 13 de xuño, de subvencións de Galicia. De acordo co artigo 14.1 n) da Lei 9/2007, os criterios de graduación dos posibles incumprimentos para determinar a cantidade que se minora ou reintegrará serán os seguintes:
5. A Subdirección Xeral de Programas Sociais da Secretaría Xeral da Emigración, poderá solicitar dos peticionarios as aclaracións, comprobacións ou documentación complementaria, orixinal ou copia compulsada, que se considere necesaria para acreditar mellor o exacto cumprimento das condicións exixidas para a concesión das bolsas previstas nesta resolución.
Artigo 25.
Remisión normativa.
Para todo o non previsto nestas bases aplicarase o previsto na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento e demais normativa de desenvolvemento.